HYVÄ HARJOITTELUA OHJAAVA FYSIOTERAPEUTTI 		

Keväällä 2014 opintonsa aloittaneet fysioterapeuttiopiskelijat (SF14K1) ovat nyt viimeisellä lukukaudella ja ovat aloittamassa fysioterapian syventävää harjoittelujaksoaan. Opiskelijat ovat syksyllä 2016 perehtyneet fysioterapian soveltavissa opinnoissaan erityisesti neurologisten toimintahäiriöiden fysioterapiaan. Tätä ennen on ollut tuki- ja liikuntaelimistön fysioterapian harjoittelu. He ovat suorittaneet lähes kaikki pakolliset ammatilliset opintonsa. Viimeisellä lukukaudella ovat yrittäjyyden opinnot sekä opinnäytetyön loppuun saattaminen. 

Tämä harjoittelujakso (10op) sisältää 1op laajuisen kehittämistehtävän ja sen esittämisen harjoittelupaikassaan sopivaksi katsomallanne tavalla. Suuntautumisalueen opiskelijat ovat valinneet kukin oman kiinnostuksensa mukaan. Opiskelijat ovat yhteydessä harjoittelupaikkaan ennen harjoittelun alkua. Tarkoitus on, että voisitte yhdessä ideoida kehittämistehtävän, josta molemmat osapuolet hyötyvät. 

Harjoittelu toteutuu pääsääntöisesti 23.1.-3.3.2017 välisenä aikana eli kuuden viikon ajan. Harjoitteluajankohdasta on voitu sopia myös yksilöllisesti. Työaika on 30h/ harjoitteluviikko ja koko harjoitteluajalta harjoittelutuntimäärä on 210h. Osalla opiskelijoista saattaa olla opintoja maanantai-iltapäivisin. Päivittäinen työaika voi sovittaessa vaihdella, kunhan kokonaistuntimäärä täyttyy. Poissaolo esimerkiksi sairastumisen seurauksena korvataan, jos se vaikuttaa harjoittelun tavoitteiden saavuttamiseen.

Oheiselta alustalta löytyvät harjoittelujakson yleiset tavoitteet, oppimistehtävän kuvaus, hyväksytyn työelämäharjoittelujakson kriteerit (sekä tässä kirjeessä liitteenä) ja arviointilomake. Opettaja ei käy harjoittelupaikassa tällä viimeisellä jaksolla. Toivomme kuitenkin, että joko ohjaaja ja/tai opiskelija itse olisi harjoittelun puolivälissä yhteydessä yhdysopettajaan (allekirjoittanut) sähköpostilla tai soittamalla, jolloin voimme tarvittaessa keskustella harjoittelun tavoitteellisesta etenemisestä. 

Hyvää alkanutta vuotta!

Yhteistyöterveisin,

Sanna Garam 
Yhdysopettaja, ryhmän tutor-opettaja
sanna.garam@metropolia.fi
p. 040-6418226

HYVÄKSYTYN TYÖELÄMÄHARJOITTELUJAKSON KRITEERIT

Opiskelija
-	huomioi fysioterapian toteuttamisessa ja asiakkaan toimintaympäristössä turvallisuusnäkökohdat niin, että asiakkaan turvallisuus ei ole vaarassa
-	toimii vuorovaikutuksessa asiakasta ja hänen oikeuksiaan kunnioittaen
-	noudattaa työelämäharjoittelulle sovittuja sääntöjä, kuten tuntimääriä ja aikatauluja (ei ole pois kuin sairastumisen vuoksi, ei myöhästele, ei poistu ennen työajan päättymistä)
-	osaa perustella valintojaan käyttämilleen tutkimis- ja terapiamenetelmille
-	kykenee raportoimaan kirjallisesti asiakkaan fysioterapiaprosessia
-	osaa reflektoida ja tunnistaa reflektion perusteella toimintansa vahvuudet ja haasteet

Mikäli joku näistä kriteereistä ei toteudu, harjoittelu on hylätty. 
Mikäli joku näistä kriteereistä ei toteudu työelämäharjoittelun puolivälin arvioinnissa, harjoittelu suositellaan keskeytettäväksi.